Skandinavų kosmologija
Skandinavų kosmologiją sudaro pasaulio medis ir devyni pasauliai. Pasaulių pavadinimą sudaro pradžia pasaulio gyventojų įvardinimas, pvz., Jotun – heimas, kurio gyventojai – jotunai, o baigiasi – heimas („namai“, „buveinė“, „pasaulis“) arba sinoniminiai pavadinimai užsibaigiantys – gardas („buveinė“, „laukas“, „žemė“). Visus pasaulius, išskyrus Midgardą (Manheimą), galima sugrupuoti kontrastinėmis poromis. Pasaulius jungia milžiniškas uosis Igdrasilas, pasaulio medis. Viena Igdrasilo šaknis siekia Asgardą, kita – Jotunheimą, trečioji – Niflheimą. Kiekviename iš pasaulių teka po šaltinį: Asgarde – Urdas, Jotunheime – Mimis, Niflheime – Hvergelmis.